b'\n_START_ARTICLE_\nLloyd Alexander\n_START_SECTION_\nBiografie\n_START_PARAGRAPH_\n\xe2\x80\x9dP\xc4\x83rin\xc8\x9bii mei au fost \xc3\xaengrozi\xc8\x9bi c\xc3\xa2nd au aflat despre dorin\xc8\x9ba mea,de a deveni scriitor.\xe2\x80\x9d,spune Alexander Lloyd,\xe2\x80\x9dAveam cincisprezece ani c\xc3\xa2nd mi-am dorit acest lucru,dar p\xc4\x83rin\xc8\x9bii mei ar fi vrut ca eu s\xc4\x83 las literatura deoparte,\xc8\x99i s\xc4\x83 fac alte lucruri,mai serioase,mai folositoare.\xe2\x80\x9d vorbe\xc8\x99te Lloyd._NEWLINE_\xe2\x80\x9dNu aveam nicio idee despre cum a\xc8\x99 fi putut g\xc4\x83si ceva de munc\xc4\x83; munc\xc4\x83 serioas\xc4\x83 \xc8\x99i folositoare.\xc3\x8ens\xc4\x83 nu \xc8\x99tiam nici cum s\xc4\x83 devin un scriitor.Dac\xc4\x83 cititul,preg\xc4\x83tea terenul pentru a scrie,atunci aveam mari \xc8\x99anse, deoarece citisem foarte mult. Acest lucru,f\xc4\x83c\xc3\xa2ndu-l cu bucurie._NEWLINE_Shakespeare, Dickens, Twain, ace\xc8\x99tia erau cei mai buni prieteni ai mei. \xc3\x8ens\xc4\x83 \xc8\x99i mul\xc8\x9bi al\xc8\x9bii, mi-au fost tovar\xc4\x83\xc8\x99i apropia\xc8\x9bi \xc8\x99i profesori iscusi\xc8\x9bi. Am iubit toate mitologiile lumii; Regele Arthur era eroul meu; m\xc4\x83 jucam cu un capac, pe post de scut \xc8\x99i cu tija unchiului meu, aceasta fiind sabia Excalibur. Dar \xc3\xaemi era fric\xc4\x83, deoarece nici vr\xc4\x83jitorul Merlin nu m\xc4\x83 putea transforma \xc3\xaentr-un scriitor\xe2\x80\x9d spune Alexander Lloyd._NEWLINE_P\xc4\x83rin\xc8\x9bii s\xc4\x83i nu aveau bani pentru a-l trimite pe acesta la facultate, a\xc8\x99a c\xc4\x83, atunci c\xc3\xa2nd banca din Philadelphia a avut un loc de munc\xc4\x83 liber, pentru un b\xc4\x83iat mesager, acesta s-a angajat acolo; sim\xc8\x9bindu-se, spun\xc3\xa2nd el\xc2\xa0:\xe2\x80\x9dCa Robin Hood \xc3\xaentemni\xc8\x9bat \xc3\xaen castelul din Nottingham. Ca un viitor scriitor,am crezut c\xc4\x83 acest\xc4\x83 slujb\xc4\x83 \xc3\xaemi va distruge sufletul ce se vrea pus pe h\xc3\xa2rtie.\xe2\x80\x9d zice Lloyd Alexander. C\xc3\xa2nd \xc3\xaen sf\xc3\xa2r\xc8\x99it, a str\xc3\xa2ns ni\xc8\x99te bani, Lloyd Alexander s-a l\xc4\x83sat de munc\xc4\x83 \xc8\x99i s-a \xc3\xaenscris la o facultate local\xc4\x83. Nesatisf\xc4\x83cut, deoarece nu a \xc3\xaenv\xc4\x83\xc8\x9bat destul, despre cum s\xc4\x83 devii scriitor, s-a l\xc4\x83sat \xc8\x99i de facultate, la sf\xc3\xa2r\xc8\x99itul unui semestru. Aventura, a spus acesta, este singura cale.ne vorbe\xc8\x99te Alexander \xc8\x9aara acestuia intrase deja \xc3\xaen cel de-al doilea r\xc4\x83zboi mondial, iar el, convins c\xc4\x83 va avea parte de c\xc3\xa2teva fapte de cutezan\xc8\x9b\xc4\x83, s-a \xc3\xaenrolat. A fost trimis \xc3\xaen Texas, unde a devenit, \xc3\xaentr-o ordine cov\xc3\xa2r\xc8\x99itoare, artilerist, instrumentist de \xc8\x9bambal \xc3\xaentr-o forma\xc8\x9bie, organist \xc3\xaen postul unei bisericu\xc8\x9be \xc8\x99i om de prim ajutor. \xc3\x8en cele din urm\xc4\x83 a fost \xc3\xaenscris la centrul inteligen\xc8\x9bei militare din Maryland._NEWLINE_Mai t\xc3\xa2rziu a intrat la Universitatea din Paris. Acolo s-a antrenat \xc3\xaentr-o echip\xc4\x83 de lupt\xc4\x83, pentru a se para\xc8\x99uta \xc3\xaen Fran\xc8\x9ba \xc8\x99i a lucra cu Rezisten\xc8\x9ba. Echipa lui Alexander a navigat, \xc3\xaens\xc4\x83, c\xc4\x83tre \xc8\x9aara Galilor, pentru a termina antrenamentele._NEWLINE_Alexander a fost trimis \xc3\xaen Alsacia, Lorena, Renania \xc8\x99i sudul Germaniei. C\xc3\xa2nd r\xc4\x83zboiul s-a terminat, a fost asignat la o unitate de contraspionaj din Paris. Pe c\xc3\xa2nd era student, Lloyd a \xc3\xaent\xc3\xa2lnit o fat\xc4\x83 parizian\xc4\x83 pe nume Janine, cu care, \xc3\xaen cur\xc3\xa2nd, s-a c\xc4\x83s\xc4\x83torit.Via\xc8\x9ba peste hotare era fascinant\xc4\x83, \xc3\xaens\xc4\x83 Alexander s-a \xc3\xaendreptat spre cas\xc4\x83. \xe2\x80\x9dDac\xc4\x83 era nevoie s\xc4\x83 scriu ceva de calitate,\xe2\x80\x9dspune acesta, \xe2\x80\x9dtrebuia s\xc4\x83 fiu aproape de r\xc4\x83d\xc4\x83cinile mele.\xe2\x80\x9d poveste\xc8\x99te Alexander._NEWLINE_Cuplul cel t\xc3\xa2n\xc4\x83r s-a \xc3\xaentors \xc3\xaen Drexel Hill, aproape de Philadelphia, unde Alexander a scris roman dup\xc4\x83 roman, iar editorii au refuzat orice scris de m\xc3\xa2na acestuia. Pentru a-\xc8\x99i c\xc3\xa2\xc8\x99tiga existen\xc8\x9ba, a lucrat ca editor asociat, pentru un mic magazin, caricaturist, scriitor de publicitate. Respingerile repetate au avut loc, timp de 7 ani. Abia dup\xc4\x83 acest timp, un roman de-al s\xc4\x83u a fost publicat. \xc3\x8en urm\xc4\x83torii zece ani a scris pentru publicul adult, ceilal\xc8\x9bi ani din via\xc8\x9ba sa, s-au destinat scrierii pentru un public mai t\xc3\xa2n\xc4\x83r. \xe2\x80\x9dA fost\xe2\x80\x9d, Alexander spune, \xe2\x80\x9dcea mai creativ\xc4\x83 \xc8\x99i cea mai liber\xc4\x83 experien\xc8\x9b\xc4\x83 a mea. \xc3\x8en c\xc4\x83r\xc8\x9bi pentru tineri, puteam mult mai u\xc8\x99or s\xc4\x83-mi exprim sentimentele, s\xc4\x83-mi expun sentimentele cele mai ad\xc3\xa2nci,mult mai mult dec\xc3\xa2t puteam s\xc4\x83 m\xc4\x83 exprim \xc3\xaentr-o carte pentru publicul adult.\xe2\x80\x9d spune Lloyd Alexander._NEWLINE_F\xc4\x83c\xc3\xa2nd cercet\xc4\x83ri istorice pentru cartea sa Time Cat, a descoperit material despre mitologia galez\xc4\x83. A\xc8\x99a cum a spus Alexander: \xe2\x80\x9dEra ca \xc8\x99i cum toate povestirile eroice,jocurile,visurile,toat\xc4\x83 imagina\xc8\x9bia copil\xc4\x83riei mi-a revenit.\xe2\x80\x9dRezultatul a fost The Book of Three, unde, regatul imaginar a \xc3\xaenceput ca \xc8\x99i relieful galez._NEWLINE_\xc3\x8en The Remarkable Journey of Prince Jen, iar\xc4\x83\xc8\x99i a explorat o lume fantastic\xc4\x83. Evoc\xc3\xa2nd o atmosfer\xc4\x83 a Chinei antice, multilateral\xc4\x83 \xc8\x99i extraordinar structurat\xc4\x83, romanul a fost aclamat. Trina Schart Hyman a caracterizat The Fortune-tellers ca fiind un basm popular din Camerun, spumos, cu imagini vibrante \xc8\x99i inteligen\xc8\x9b\xc4\x83 p\xc4\x83trunz\xc4\x83toare._NEWLINE_Majoritatea c\xc4\x83r\xc8\x9bilor au fost scrise \xc3\xaentr-o stare de fantezie.\xe2\x80\x9dDar fantezia,\xe2\x80\x9dcrede Alexander,\xe2\x80\x9deste doar una,din o mul\xc8\x9bime de c\xc4\x83i,de a exprima sentimentele \xc8\x99i ideile,fa\xc8\x9b\xc4\x83 de unii oameni ori de unele probleme.Preocuparea mea este cum s\xc4\x83 devenim oameni veritabili.Niciodat\xc4\x83 nu am g\xc4\x83sit tot ce am vrut despre arta scrisului \xc8\x99i nici nu am s\xc4\x83 g\xc4\x83sesc.Tot ceea ce scriitorii pot face,este s\xc4\x83 \xc3\xae\xc8\x99i a\xc8\x99eze sufletul,pe o h\xc3\xa2rtie alb\xc4\x83.Dac\xc4\x83 scriitorii \xc3\xaenva\xc8\x9b\xc4\x83 mai mult din c\xc4\x83r\xc8\x9bile lor,dec\xc3\xa2t pot \xc3\xaenv\xc4\x83\xc8\x9ba ceilal\xc8\x9bi cititori,poate \xc3\xaencep \xc8\x99i eu s\xc4\x83 \xc3\xaenv\xc4\x83\xc8\x9b ceea ce m\xc4\x83 preocup\xc4\x83.\xe2\x80\x9dne-a vorbit Alexander Lloyd._NEWLINE_\xc3\x8en lunga sa carier\xc4\x83 de autor, Lloyd Alexander a c\xc3\xa2\xc8\x99tigat mai multe premii. _NEWLINE_A murit \xc3\xaentr-o zi de joi, la v\xc3\xa2rsta de optzeci \xc8\x99i trei de ani.'